**NOTĂ DE FUNDAMENTARE**

|  |
| --- |
| **Secțiunea 1****Titlul proiectului de act normativ****Hotărâre privind aprobarea Strategiei naționale pentru prevenirea și combaterea violenței sexuale “SINERGIE” 2021-2030** **și a Planului de acțiuni pentru implementarea Strategiei naționale pentru prevenirea și combaterea violenței sexuale „SINERGIE” 2021-2030** |
| **Secţiunea a 2-a****Motivul emiterii actului normativ** |
| 1. **Descrierea situației actuale**

În cuprinsul H.G. nr. 365/2018 pentru aprobarea Strategiei naționale privind promovarea egalității de șanse și de tratament între femei și bărbați și prevenirea și combaterea violenței domestice 2018-2021, în cadrul Planului operațional de acțiuni pentru implementarea Strategiei naționale privind promovarea egalității de șanse și de tratament între femei și bărbați și prevenirea și combaterea violenței domestice 2018-2021- Pilonul Prevenirea și Combaterea Violenței Domestice, se regăsește obiectivul general III. *PREVENIREA VIOLENȚEI DOMESTICE ȘI A RECIDIVEI ACESTEIA PRECUM ȘI A VIOLENȚEI SEXUALE*, care cuprinde la obiectivul specific nr. 2. Dezvoltarea de atitudini și comportamente nonviolente pentru atingerea obiectivului "toleranță zero" față de violența domestică, lit. e), măsura privind *Elaborarea unei strategii naționale pentru prevenirea și combaterea violenței sexuale*, aceasta fiind motivată de următoarele aspecte:Violența sexuală împotriva femeilor este în prezent reglementată, respectiv recunoscută juridic, ca formă de violență de gen și de discriminare a femeilor, prin Legea nr. 217/2003 pentru prevenirea şi combaterea violenței domestice, republicată, cu modificările și completările ulterioare și prin Legea nr. 178/2018 privind modificarea şi completarea Legii nr. 202/2002 privind egalitatea de șanse şi de tratament între femei şi bărbați, republicată și se regăsește ca infracțiune prevăzută de Codul Penal.Cazurile grave înregistrate în ultimii ani (ex.: Caracal, Galați, Iași etc.), larg mediatizate, cu incidență în domeniul violenței sexuale, având ca victime tinere fete/femei, au evidențiat necesitatea măsurilor de educare și informare nu numai pentru potențialele victime, dar și pentru membrii comunităților.În acest context, îmbunătățirea legislației naționale privind măsurile integrate destinate victimelor violenței sexuale reprezintă un obiectiv de actualitate, conform exigențelor impuse de necesitatea implementării prevederilor Convenției Consiliului Europei privind prevenirea si combaterea violenței împotriva femeilor si a violenței domestice, adoptată la Istanbul la data de 11 mai 2011 și ratificată de România prin Legea nr. 30/2016. Potrivit dispozițiilor art. 12 alin. (2) din Convenția de la Istanbul, statele membre ale Consiliului Europei semnatare ale acestei Convenții au obligația de a *lua măsurile legislative și alte măsuri necesare pentru a preveni toate formele de violență acoperite de sfera de aplicare a prezentei Convenții prin orice persoană fizică sau juridică*. Astfel, acțiunile Guvernului României au vizat reglementări legislative, precum și crearea și operaționalizarea unor mecanisme interinstituționale în măsură să conducă la o promovare cât mai bună a principiului egalității de șanse și de tratament între femei și bărbați, ca valoare fundamentală a democrației socială, și la o protecție cât mai eficientă a victimelor violenței domestice și violenței sexuale.În prezent, Agenția Națională pentru Egalitatea de Șanse între Femei și Bărbați depune diligențele necesare pentru promovarea și aplicarea prevederilor legale introduse prin Legea nr. 174/2018 privind modificarea și completarea Legii nr. 217/2003 privind prevenirea și combaterea violenței domestice, republicată și prin Legea nr. 178/2018 privind modificarea și completarea Legii nr. 202/2002 privind egalitatea de șanse și de tratament între femei și bărbați, republicată, în acord cu prevederile Convenției de la Istanbul.Totodată, Legea nr. 178/2018 definește în mod concret la art. 4 lit. l), *violența de gen* ca fiind *fapta de violența direcționată împotriva unei femei sau, după caz, a unui bărbat, motivată de apartenența de sex. Violența de gen împotriva femeilor este violența care afectează femeile în mod disproporționat. Violența de gen cuprinde, fără a se limita însă la acestea, următoarele fapte: violența domestică, violența sexuală, mutilarea genitală a femeilor, căsătoria forțată, avortul forțat și sterilizarea forțată, hărțuirea sexuală, traficul de ființe umane și prostituția forțată.*De asemenea, trebuie avută în vedere respectarea normelor legale care asigură transpunerea prevederilor Directivei 2012/29/UE a Parlamentului European și a Consiliului din 25 octombrie 2012 de stabilire a unor norme minime privind drepturile, sprijinirea și protecția victimelor criminalității și de înlocuire a Deciziei-cadru 2001/220/JAI a Consiliului, pentru a asigura în mod eficient prevenirea, protecția și servicii specializate pentru toate formele de violență sexuală (pct. (17), (18), (38), (53) (54),(55),(56),(57),(58).Astfel, rezultă necesitatea adoptării unor măsuri ferme și concrete privind prevenirea și combaterea violenței sexuale față de tinerele fete și femei din perspectiva faptului că victimele violenței sexuale reprezentă o categorie deosebit de vulnerabilă, fiind necesare reglementări care să permită o intervenție imediată, adaptată și gratuită, în scopul prevenirii și limitării rapide a consecințelor care se repercutează printr-un grad ridicat de pericol social nu doar asupra victimelor, ci și asupra membrilor familiilor acestora și a societății în general. Prevenirea violenței sexuale trebuie să aibă în prim-plan educația pentru egalitate de gen care să conducă la diminuarea fenomenului “culturii violului (rape culture)”. Institutul European pentru Egalitatea de Gen (EIGE) îl definește drept “un complex de credințe care încurajează agresiunea sexuală masculină și încurajează violența împotriva femeilor. Descrie o societate în care violența este considerată sexy și sexualitatea violentă. Manifestările în cadrul unei culturi a violului includ cazuri de violență sexuală care variază de la remarci sexuale, atingeri sexuale până la viol, precum și faptul că asemenea violențe împotriva femeilor sunt trecute cu vederea și prezentate ca normale.”Potrivit datelor statistice centralizate de către Agenția Drepturilor Fundamentale (FRA) în cadrul celui mai cuprinzător studiu din lume realizat până în prezent cu privire la violența împotriva femeilor, în România 28,5% dintre femeile adulte (aprox. 3 milioane) sunt victime ale violenței fizice și/sau sexuale pe parcursul vieții, 6% dintre femei (aproximativ 600.000) sunt victime ale violenței sexuale, iar 2% dintre femeile adulte (aprox. 206.000) au suferit acte violență sexuală în ultimele 12 luni anterioare studiului (*FRA, Violența împotriva femeilor, o anchetă la nivelul UE, 2014*). Informațiile statistice nu includ fetele sub 18 ani, iar conform studiilor ONU la nivel global, minorele reprezintă 50% dintre victimele agresiunilor sexuale. Prin urmare, numărul victimelor ar putea fi dublu dacă sunt incluse și minorele, iar acest fapt relevă existența unei probleme de sănătate publică națională care necesită acțiuni și măsuri urgente. Totodată, violența sexuală împotriva femeilor, inclusiv cazurile în care aceasta se petrece în cadrul familiei, este în prezent reglementată și recunoscută juridic ca formă de violență de gen și discriminare a femeilor dar și ca infracțiune înscrisă în Codul Penal, pe lângă dispozițiile legale fiind însă necesare măsuri de prevenire și de protecție, precum și crearea unor servicii specializate pentru victimele violenței sexuale. De asemenea, violența sexuală este una dintre încălcările cele mai grave ale drepturilor omului, fiind însă una din infracțiunile cel mai puțin raportate și condamnate. Conform datelor centralizate de către IGPR privind infracțiunile sesizate, în anul 2018, la nivel național, numărul faptelor penale în domeniul violenței domestice a crescut cu 6,1% față de perioada similară din 2017 (de la 36.245 la 38.445 de fapte).De asemenea, analizând datele statistice din ultimii ani, de la nivelul IGPR, după natura faptelor penale sesizate rezultă că: * în anul 2018, agresiunea sexuală a crescut cu un procent de 73% (+32) față de anul 2017.

Totodată, s-au înregistrat ușoare descreșteri în anul 2018 față de 2017, în ceea ce privește: * actul sexual cu un minor, cu 25% (-27);
* violul, cu 5,5% (-10);

Din analiza datelor statistice de la nivelul IGPR privind infracțiunile sesizate în anul 2019, rezultă că la nivel național numărul faptelor penale în domeniul violenței domestice a crescut cu 14,7% față de anul 2018 (de la 38.445 la 44.094 de fapte).În același sens, comparativ cu anul 2018, în anul 2019 s-au înregistrat tendințe de creștere în ceea ce privește: * proxenetismul, cu 80%(+4)
* violul, cu 15,8% (+27);
* agresiunea sexuală, cu 27,6% (+21);
* hărțuirea sexuală, cu 100% (+1);
* actul sexual cu un minor, cu 2,5% (+2);
* pornografia infantilă, cu 400% (+4);

Datele sus-menționate relevă o serie de aspecte importante legate de vulnerabilitatea victimelor, precum și de accesul acestora la justiție care nu se pot realiza fără o foarte bună informare și colectare adecvată a probelor.Nici în ceea ce privește măsurile de protecție, situația nu este favorabilă întrucât în cazul victimelor violenței sexuale, ancheta penală este condiționată de depunerea unei plângeri prealabile, ceea ce expune victima riscului de a fi re-victimizată, intimidată și hărțuită de agresor, de familia acestuia sau, uneori, chiar de către comunitate care o blamează pentru cele întâmplate. Inclusiv contactul cu reprezentanții instituțiilor, este un factor de revictimizare, în lipsa unor formări de specialitate pentru ca aceștia să răspundă adecvat situației de violență. Mai mult, România nu are în prezent o strategie națională pentru prevenirea și combaterea violenței sexuale. Având în vedere cele anterior prezentate, este absolut necesară reglementarea unor măsuri de prevenire și de protecție la toate nivelurile comunității și societății, graduale și adaptate realităților, care să cuprindă o serie de intervenții imediate, adecvate și gratuite, în scopul limitării consecințele foarte grave, nu doar asupra victimei ci și asupra societății în general. Mai mult decât atât, se impune a înțelege cazurile de violență sexuală în întreaga lor complexitate, întrucât, în afara consecințelor de ordin psihologic (stres post-traumatic, anxietate, frică, depresie, stimă de sine scăzută, stigmatizare, victimizare/revictimizare, gânduri suicidale ș.a.), starea de sănătate a victimei se poate agrava și pot apărea și complicații pe termen lung (infecții, boli cu transmitere sexuală, inclusiv HIV/SIDA etc.) care se traduc și în costuri ulterioare crescute pentru stat, aferente serviciilor de sănătate și îngrijire și un grad scăzut de participare pe piața muncii. De asemenea, având în vedere numărul mare de cazuri neraportate și procedurile dificile de colectare a probelor și dovezilor, pentru multe dinte cazuri este foarte dificilă sancționarea agresorilor și înlăturarea pericolului social. Din această perspectivă, actuala strategie pune accent pe respectarea dreptului la viață, la sănătate și la integritate a persoanei fizice. |
| Prezentul proiect de act normativ sprijină punerea în aplicare parțială a normelor de transpunere a Directivei 2012/29/UE a Parlamentului European și a Consiliului din 25 octombrie 2012 de stabilire a unor norme minime privind drepturile, sprijinirea și protecția victimelor criminalității și de înlocuire a Deciziei-cadru 2001/220/JAI a Consiliului, în ceea ce privește necesitatea furnizării de servicii specializate victimelor violenței bazate pe gen, inclusiv victimelor violenței sexuale și creează cadrul adecvat pentru aplicarea acesteia (cf. Secțiunea 5, Punctul 2) din perspectiva pct. (17), (18), (38), (53) (54),(55),(56),(57),(58). |
| 1. **Schimbări preconizate**

Prezentul proiect de hotărâre vizează realizarea unor măsuri și acțiuni concentrate pe următoarele direcții strategice:1. Informarea și pregătirea membrilor comunităților și a partenerilor sociali în scopul realizării prevenirii primare prin sprijinirea educației la toate nivelurile, a evenimentelor de informare, a instruirilor/formărilor continue specifice, dezvoltarea inițiativelor comunitare, facilitarea informării prin mijloace inovative, inclusiv prin mijloace electronice și utilizarea resurselor mass-media. 2. Pregătirea și instruirea reprezentanților administrației publice centrale și locale, a tuturor profesioniștilor cu atribuții în domeniu, în scopul întăririi capacității instituționale și capacității de intervenție pentru realizarea prevenirii secundare și terțiare și a măsurilor de sprijin și protecție pentru victimele violenței sexuale. Includerea acestui subiect în strategiile și programele de dezvoltare regională, județeană și locală.3. Întărirea colaborării și consolidarea parteneriatelor interinstituționale în scopul abordării integrate și formulării unui răspuns adecvat la problematica violenței sexuale prin diferite mijloace, inclusiv prin elaborarea și implementarea în parteneriat unor acțiuni și/sau programe/proiecte specifice.4. Promovarea perspectivei de gen la toate nivelurile și în toate tipurile de intervenții în abordarea violenței sexuale ca formă a violenței de gen (includerea unor măsuri concrete în strategiile județene și locale).5. Cunoașterea și cuantificarea reală a fenomenului violenței sexuale (date statistice relevante și actualizate, analize, studii, cercetări sociologice, studii psihologice, studii și lucrări de criminologie/criminalistică), identificarea și preluarea exemplelor de bună practică din alte state și dezvoltarea cooperării bilaterale/multilaterale în vederea realizării transferului de know-how.6. Îmbunătățirea capacității de monitorizare/evaluare/raportare a Strategia Națională pentru prevenirea și combaterea violenței sexuale “SINERGIE” 2021-2030De asemenea, obiectivele specifice vizează:1. Prevenirea violenței sexualeI. Prevenire primară – acțiunile și mijloacele care vizează împiedicarea apariției manifestărilor de violență sexuală (în general prin intermediul acțiunilor educative și de informare a copiilor, fetelor/femeilor, băieților/bărbaților); II. Prevenire secundară – măsuri menite să diminueze evoluția negativă/creșterea a cazurilor de violență sexuală și să prevină recidiva (în general acțiuni de consiliere a copiilor, fetelor/femeilor, băieților/bărbaților); III. Prevenire terțiară – măsurilor ce au drept scop combaterea violenței domestice și limitarea fenomenului.2. Măsuri de sprijin și protecție pentru victime 3. Capacitate instituțională și infrastructură socială |
| 1. **Alte informații**
 |
| **Secțiunea a 3-a****Impactul socio-economic al proiectului de act normativ** |
| 1. **Impactul macro-economic**

Proiectul de act normativ nu se referă la acest subiect. |
| **11. Impactul asupra mediului concurențial și domeniului ajutoarelor de stat**Proiectul de act normativ nu se referă la acest subiect. |
| 1. **Impactul asupra mediului de afaceri**

Proiectul de act normativ nu se referă la acest subiect. |
| **21. Impactul asupra sarcinilor administrative:** Proiectul de act normativ nu se referă la acest subiect. |
| **22. Impactul asupra întreprinderilor mici şi mijlocii:**Proiectul de act normativ nu se referă la acest subiect. |
| 1. **Impactul social**

Pe baza studiilor de prevalență a violenței sexuale estimăm că 90% dintre beneficiarii viitoarelor măsuri legislative vor fi fete și femei. Ținând cont de reticența acestora în ceea ce privește raportarea cazurilor de violență sexuală se preconizează o creștere a gradului de informare și educare, menită să surmonteze neîncrederea în eficacitatea intervenției autorităților statului, cu accent pe accesarea viitoarelor măsurilor de prevenire și de protecție. Este posibil ca numărul cazurilor raportate să crească în timp pe măsură ce măsurile și serviciile nou implementate vor deveni cunoscute și apreciate, în funcție de eficacitatea activității lor. Acest fapt nu ar trebui interpretat ca fiind o creștere a infracționalității, ci o creștere a gradului de raportare de către victime, întrucât, în prezent, avem de a face cu un fenomen mult sub-raportat. Categoriile de beneficiari cu risc ridicat de violență sexuală, avute în vedere, sunt femeile, fetele și băieții sub 19 ani, copii și tinerii din sistemul de protecție a copilului, persoanele cu dizabilități, lucrătoarele în cluburi de noapte, persoanele fără adăpost, refugiații și migrații. Turiștii din străinătate, în special femeile, sunt o altă categorie vulnerabilă. În general, persoanele afectate de sărăcie și marginalizare socială sunt cele mai susceptibile să fie expuse la situații de violență sexuală. Măsurile și serviciile de sprijin și asistență pentru victime/potențiale victime vor contribui la prevenirea excluziunii sociale și la reducerea riscului de a dezvolta sindromul de stres post traumatic și tulburări de comportament cauzate de lipsa de asistență imediată în vederea depășirii traumelor asociate violenței sexuale. Având în vedere faptul că sprijinul și asistența acordată victimelor va ușura accesul acestora la justiție și va contribui la creșterea procentului de raportare a faptelor de violență sexuală, este de așteptat ca rata sancționării faptelor de agresiune sexuală să crească. Prin urmare, impactul social al reglementării și aplicării unor măsuri adecvate va include și descurajarea infracțiunilor la viața sexuală. Studiile remarcă în cazul agresorilor, tendința de repetare a faptei atunci când nu sunt aplicate sancțiuni, astfel că, din acest punct de vedere, toate reglementările vor contribui, în mod semnificativ, la reducerea pericolului social și la creșterea gradului de siguranță pentru toți membrii societății. |
| 1. **Impactul asupra mediului**

Proiectul de act normativ nu se referă la acest subiect. |
| 1. **Alte informații**
 |
| **Secțiunea a 4 – a****Impactul financiar asupra bugetului general consolidat, atât pe termen scurt, pentru anul curent, cât și pe termen lung (pe 5 ani)** |
|  mii lei |
| **Indicatori** | **Anul** **curent** | **Următorii 4 ani** |
| 1 | 2 | 3 | 4 | 5 | 6 | 7 |
| **1. Modificări ale veniturilor bugetare, plus/minus din care:**a) *buget de stat, din acesta:*(i) impozit pe profit(ii)impozit pe venitb) *bugete locale*:(i) impozit pe profitc) *bugetul asigurărilor sociale de stat:*(i) contribuții de asigurări  |  |  |  |  |  |  |
| **2. Modificări ale cheltuielilor bugetare, plus/minus, din care:**a*) buget de stat, din acesta:*(i) cheltuieli de personal |  |  |  |  |  |  |
| (ii) bunuri și serviciib) *bugete locale:*(i) cheltuieli de personal(ii) bunuri și serviciic) *bugetul asigurărilor sociale de stat:*(i) cheltuieli de personal(ii) bunuri și servicii |  |  |  |  |  |  |
| **3. Impact financiar, plus/minus, din care:**a) *buget de stat*b) *bugete locale* |  |
| **4. Propuneri pentru acoperirea creșterii****cheltuielilor bugetare** |  |
| **5. Propuneri pentru a compensa reducerea veniturilor bugetare** |  |
| **6. Calcule detaliate privind fundamentarea modificării veniturilor și/sau cheltuielilor bugetare** |  |
| **7. Alte informații** | Finanțarea măsurilor prevăzute în Strategia națională pentru prevenirea și combaterea violenței sexuale “SINERGIE” 2021-2030 se va asigura cu încadrarea în plafoanele de cheltuieli stabilite pentru anii următori. |
| **Secțiunea a 5 – a****Efectele proiectului de act normativ asupra legislației în vigoare** |
| **1. Măsuri normative necesare pentru aplicarea prevederilor proiectului de act normativ:** **a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ**Nu este cazul**b) acte normative ce urmează a fi elaborate în vederea implementării noilor dispoziții**Nu este cazul. |
| **11.Compatibilitatea proiectului de act normativ cu legislația în domeniul achizițiilor publice.**Proiectul de act normativ nu se referă la acest subiect. |
| **2. Conformitatea proiectului de act normativ cu legislația europeană în cazul proiectelor ce transpun prevederi europene**Directiva 2012/29/UE a Parlamentului European și a Consiliului din 25 octombrie 2012 de stabilire a unor norme minime privind drepturile, sprijinirea și protecția victimelor criminalității și de înlocuire a Deciziei-cadru 2001/220/JAI a Consiliului, recunoaște vulnerabilitatea crescută a fetelor și femeilor în fața actelor de violență bazată pe gen, precum și nevoile lor crescute de sprijin și protecție deosebite din cauza riscului de victimizare secundară, de intimidare și răzbunare din partea agresorilor și/sau ale apropiaților acestora( pct. (17) și (18). În acest sens, prezentul proiect asigură cadrul legal adecvat pentru punerea în aplicare parțială a normelor de transpunere a Directivei. De asemenea, proiectul de act normativ reține din art. 2 al Directivei, definirea victimei ca fiind o persoana fizică ce a suferit un prejudiciu, inclusiv o vătămare a integrității sale fizice, mentale sau emoționale, sau un prejudiciu economic, cauzate în mod direct de o infracțiune, iar accesul acesteia la măsurile și serviciile de specialitate se face neîngrădit și *nu depinde de formularea de către victimă a unei plângeri formale în fața unei autorități competente cu privire la săvârșirea unei infracțiuni* (Art. 8, alin. 5).  |
| **3. Măsuri normative necesare aplicării directe a actelor normative**Proiectul de act normativ nu se referă la acest subiect. |
| **4. Decizii ale Curții Europene de Justiție și alte documente**Nu este cazul. |
| 1. Alte acte normative și/sau documente internaționale din care decurg angajamente
* Strategia privind Egalitatea de Gen pentru perioada 2020-2025 – “O Uniune a Egalității: Strategia Egalității de Gen între 2020-2025”, adoptată la nivelul UE în luna martie 2020.

În cadrul actualei strategii se prevede că este necesară o atenție sporită în ceea ce privește eliminarea violenței de gen și a stereotipurilor, prezente încă în mod pregnant la nivelul UE și care reprezintă unele dintre cele mai mari provocări ale societății contemporane, având la bază, în mod istoric, inegalitățile de gen. În acest sens, se afirmă faptul că UE va face tot posibilul pentru a preveni și combate violența bazată pe gen, va sprijini și proteja victimele acestor infracțiuni și va lua măsuri de sancționare a agresorilor. Astfel, unul dintre obiectivele strategiei UE vizează eradicarea violenței de gen. Din perspectiva acestui obiectiv, documentul statuează că toate persoanele ar trebui să fie în siguranță în casele lor, în relațiile lor parteneriale, la locul de muncă, în spațiile publice și online. Femeile și bărbații, fetele și băieții, în toată diversitatea lor, ar trebui să fie liberi să-și exprime ideile și emoțiile și să urmărească traseele educaționale și profesionale alese, fără constrângerile normelor stereotipice de gen.* Strategia pentru combaterea mai eficace a abuzului sexual asupra copiilor, adoptată la nivelul UE în luna iulie 2020.

 Acest document programatic comunitar statuează că abuzul sexual asupra copiilor este o infracțiune deosebit de gravă, ale cărei consecințe ample și grave afectează întreaga viață a victimelor. Prin faptul că produc suferințe copiilor, aceste infracțiuni provoacă, de asemenea, un prejudiciu social semnificativ pe termen lung. În multe cazuri, copiii sunt abuzați sexual de persoane pe care le cunosc, în care au încredere și de care depind. Din acest motiv, infracțiunile respective sunt deosebit de dificil de prevenit și de detectat. Există indicii că problema a fost exacerbată de criza provocată de pandemia de COVID-193, în special în cazul copiilor care trăiesc cu autorii abuzurilor. În plus, copiii petrec mai mult timp online decât înainte, probabil nesupravegheați. Deși acest lucru le-a permis să își continue studiile și să păstreze legătura cu colegii lor, există semne că riscul copiilor de a intra în contact cu prădători prezenți online a crescut. Abuzul sexual și exploatarea sexuală a copiilor pot lua forme multiple și pot apărea atât online (de exemplu, forțarea unui copil să se implice în activități sexuale transmise prin live streaming sau schimbul online de materiale care conțin forme de abuz sexual asupra copiilor), cât și offline (de exemplu, practicarea de activități sexuale cu un copil sau determinarea copilului să participe la acte de prostituție infantilă).* Convenția Consiliului Europei privind prevenirea și combaterea violenței împotriva femeilor şi a violenței domestice (Convenția de la Istanbul), ratificată de România în luna martie 2016 prin Legea nr. 30/2016, prevede obligativitatea furnizării de către stat a sprijinului pentru victimele violenței sexuale sub forma înființării unor centre de trimitere a cazurilor de criză în urma violului sau ale violenței sexuale corespunzătoare, ușor accesibile, în număr suficient pentru a furniza examinarea medicală și medico-legală, asistență post-traumatică și consiliere pentru victime (Art. 25). Sprijinul oferit victimelor violenței împotriva femeilor, inclusiv violenței sexuale, trebuie să ia forma unor servicii generale de asistență, cum ar fi: consiliere medicală, consiliere psihologică și găzduire (Art. 20), precum și a unor servicii specializate de asistență (Art. 22), care sunt furnizate de specialiști formați în domeniul prevenirii și al identificării [violenței], al egalității între femei și bărbați, al nevoilor și drepturilor victimelor, precum și privind modul de prevenire a victimizării secundare (Art. 15). De asemenea, sprijinul pentru victime trebuie oferit într-o locație unică, în scopul reducerii riscului de victimizare secundară (Art. 18).
* Convenția asupra Eliminării Tuturor Formelor de Discriminare fată de Femei (CEDAW), adoptată de Adunarea Generală a Națiunilor Unite în 1979 și ratificată de România pe 26 noiembrie 1981 prin Decretul nr. 342, este primul instrument juridic internațional care recunoaște femeile ca grup vulnerabil și definește discriminarea împotriva acestora. Recomandarea Generală nr. 19 a Comitetului pentru Eliminarea Discriminării față de Femei din 1992 definește violența de gen ca încălcare gravă a drepturilor femeilor și ca formă de discriminare ce împiedică femeile de a se bucura de drepturi egale cu bărbații. Printre recomandările specifice pentru victimele violenței sexuale se numără servicii specializate ce includ adăpostire, personal medical format în lucrul cu victimele și consiliere psihologică (Recomandări specifice, nr. 24, litera k).
* Consiliul Europei, Recomandarea Rec(2002)5 a Comitetului de Miniștri ai Statelor Membre privind protecția femeilor împotriva violenței subliniază că statele membre ar trebui să ofere asistență imediată, coordonată, multidisciplinară, gratuită și disponibilă 24/7 pentru victimele violenței de gen, care să includă asistență medicală și medico-legală, consiliere psihologică post-traumatică și asistență socială (Punctul 23).
* H.G. nr. 365/2018 privind aprobarea Strategiei naționale privind promovarea egalității de șanse între femei și bărbați și prevenirea și combaterea violenței domestice pentru perioada 2018-2021 și a Planului operațional privind implementarea strategiei naționale privind promovarea egalității de șanse între femei și bărbați și prevenirea și combaterii violenței domestice 2018-2021

Strategia națională privind promovarea egalității de șanse și de tratament între femei și bărbați și prevenirea și combaterea violenței domestice este un document de politică publică care reglementează pentru perioada 2018 - 2021, în domeniul egalității de șanse și de tratament între femei și bărbați următoarele arii de intervenție: educația, piața muncii, sănătate, participarea echilibrată a femeilor și bărbaților la procesul de decizie, abordarea integratoare de gen. În ceea ce privește domeniul prevenirii și combaterii violenței domestice stabilește direcțiile majore de acțiune în sprijinul îmbunătățirii situației victimelor, precum și măsuri destinate să reducă sau să contribuie la diminuarea actelor de violență domestică, să atenueze sentimentul de insecuritate al victimei, precum și să reducă riscul recidivei și facilitarea reintegrării sociale a persoanelor care au comis infracțiuni de violență domestică.* H.G. nr. 1113/2014 privind aprobarea Strategiei naționale pentru protecția și promovarea drepturilor copilului pentru perioada 2014 - 2020 şi a Planului operațional pentru implementarea Strategiei naționale pentru protecția și promovarea drepturilor copilului 2014 - 2016, vizează promovarea investiției în dezvoltarea și bunăstarea copiilor, pe baza unei abordări holistice și integrate adoptate de toate instituțiile și autoritățile publice, urmărind sa asigure astfel respectarea drepturilor copiilor, acoperirea nevoilor lor și accesul universal la serviciile destinate lor. Această strategie cuprinde o serie de obiective printre care acela de a asigura accesul tuturor copiilor la servicii de calitate, de a angaja fonduri și a furniza un pachet minim de servicii și beneficii pentru toți copiii, în special pentru cei aflați în situații vulnerabile, de a preveni și combate toate formele de violență și de a crește participarea copiilor la procesul de luare a deciziilor.
* H.G. nr. 779/2015 pentru aprobarea Strategiei naționale de ordine și siguranță publică 2015-2020, urmărește eficientizarea sistemului de ordine publică și siguranță printr-o abordare pro activă, orientată către nevoile de securitate în serviciul cetățeanului, precum și prin asigurarea unui mediu caracterizat prin ordine, libertate și justiție. Acest document programatic este centrat pe perfecționarea și aplicarea riguroasă a cadrului normativ, menținerea unui grad ridicat de profesionalizare a personalului și consolidarea instituțională a structurilor cu atribuții în domeniul specific, în scopul reducerii costurilor și creșterii gradului de performanță în prevenirea și combaterea fenomenului infracțional, cât și pe creșterea gradului de implicare a societății civile în prevenirea și combaterea fenomenului criminalității. În acest scop, Strategia națională propune soluții menite să eficientizeze măsurile pentru protejarea economiei naționale împotriva infiltrărilor de natură infracțională, a spațiului cibernetic, pentru creșterea nivelului de securitate al cetățenilor, precum și pentru securizarea frontierelor, inclusiv a celor externe Uniunii Europene.
* H.G. nr. 861/2018 pentru aprobarea Strategiei naționale împotriva traficului de persoane pentru perioada 2018 - 2022 și a Planului național de acțiune 2018 - 2020 pentru implementarea Strategiei naționale împotriva traficului de persoane pentru perioada 2018 – 2022, stabilește măsuri care au ca scop reducerea impactului și a dimensiunilor traficului de persoane la nivel național prin prioritizarea și eficientizarea activităților în lupta împotriva acestuia.
* H.G. nr. 317/2016 privind aprobarea Strategiei educației și formării profesionale din România pentru perioada 2016 – 2020, propune o abordare coerentă a formării profesionale inițiale și a formării profesionale continue, care să conducă la dezvoltarea unui sistem de formare profesională accesibil, atractiv, competitiv și relevant pentru cerințele pieței muncii. Strategia abordează în mod integrat educația și formarea profesională inițială și continuă.
* H.G. nr. 418/2015 privind aprobarea Strategiei naționale de învățare pe tot parcursul vieții 2015 – 2020, document ce reflectă și transpune în viziune, respectiv în obiective și direcții de acțiune, conceptul modern de învățare neîntreruptă, oricând și oriunde. Viziunea strategică privind învățarea pe tot parcursul vieții în România constă în a oferi tuturor persoanelor, pe întreaga durată a vieții acestora, oportunitatea de a participa la viața economică, socială și civică și de a le permite să își exploateze potențialul personal.
* Strategia privind educația timpurie care se focalizează pe problema educației timpurii în România, cu o perspectivă pe termen lung în vederea unei abordări convergente care va include sănătatea, nutriția și protecția socială a copiilor cu vârste între 0 și 6 ani.
* Strategia privind reducerea fenomenului de violenţă în unităţile de învăţământ preuniversitar, aprobată prin ordinul nr. 1409/2007 al ministrului educației, cercetării și tineretului.
* Protocolul de colaborare privind prevenirea și combaterea delicvenței juvenile în incinta și în zona adiacentă unităților de învățământ preuniversitar, încheiat între Ministerul Educației Naționale și Ministerul Afacerilor Interne – IGPR.
* Planul Național Comun de Acțiune (PNCA) pentru creșterea gradului de siguranță a elevilor și a personalului didactic și prevenirea delicvenței juvenile în incinta și în zonele adiacente unităților de învățământ preuniversitar, încheiat între Ministerul Educației Naționale, Ministerul Dezvoltării Regionale și Administrației Publice și Ministerul Afacerilor Interne.
* Ordinul nr. 3141/2019 privind înființarea, organizarea și funcționarea Comisiei Naționale pentru Desegregare și Incluziune Educațională.
* Legea nr. 221/2019 pentru modificarea și completarea Legii educației naționale nr.1/2011.
* Ordinul nr. 4343/2020 privind aprobarea Normele metodologice de aplicare a a prevederilor art.7 alin. (11), art. 561 şi ale pct. 61 din anexa la Legea educaţiei naţionale nr. 1/2011, privind violenţa psihologică - bullying
 |
|  |
| **Secțiunea a 6-a****Consultările efectuate în vederea elaborării proiectului de act normativ** |
| **1. Informații privind procesul de consultare cu organizații neguvernamentale, institute de cercetare și alte organisme implicate** În perioada octombrie 2019 – mai 2020, la nivelul ANES a fost constituit un Grup de lucru intersectorial pe tema violenței sexuale și a violenței împotriva femeilor, care a reunit pe lângă reprezentanți ai ministerelor cu atribuții în domeniu și reprezentanți ai societății civile – membri ai Rețelelor neguvernamentale *Rupem tăcerea despre violența sexuală* și *Rețeaua pentru prevenirea și combaterea violenței împotriva femeilor* (asociații prezente la întâlniri: Institutul Est European de Sănătate a Reproducerii – IEESR, Societatea de Educație Contraceptivă si Sexuală (SECS), Romanian Women’s Lobby, Fundația Tineri pentru Tineri, Coaliția pentru Egalitate de Gen. De asemenea, elaborarea strategiei a fost sprijinită de Asociația Front, Centrul Filia și Centrul Parteneriat pentru Egalitate – CPE.Pe parcursul întâlnirilor de lucru reprezentanții organizațiilor nonguvernamentale au avut o contribuție pro activă prin formularea unor propuneri și/sau observații și au documentat modele de bune practici din alte țări, sintetizate în documente de poziție, care au fost apoi integrate în prezenta strategie. Scopul acestui grup de lucru a fost asigurarea transparenței decizionale și a schimbului de informații între Guvern și societatea civilă.  |
| **2. Fundamentarea alegerii organizațiilor cu care a avut loc consultarea, precum și a modului în care activitatea acestor organizații este legată de obiectul prezentului act normativ**Organizațiile consultate sunt organizații specializate, feministe, cu o îndelungată experiență în domeniu, care activează în domeniul drepturilor omului și care oferă servicii femeilor victime ale violenței. În cadrul unor proiecte concrete, organizațiile s-au coalizat în două rețele informale, cu scopuri complementare: Rețeaua *Rupem tăcerea despre violența sexuală* are ca obiectiv îmbunătățirea serviciilor și a protecției victimelor violenței sexuale, iar *Rețeaua pentru prevenirea și combaterea violenței împotriva femeilor* urmărește îmbunătățirea ordinului de protecție în cazuri de violență domestică și a procedurilor de aplicare a acestuia. Toate organizațiile consultate abordează violența de gen din perspectiva drepturilor omului, iar o parte dintre acestea au experiență în activități de advocacy și elaborare de politici publice. De asemenea, au fost consultate numeroase instituții de specialitate: Consiliul Național al Audiovizualului, Institutul Național al Magistraturii, Ministerul Public, Direcţia de Investigare a Infracţiunilor de Criminalitate Organizată şi Terorism, Institutul Național de Statistică. Propunerile și observațiile formulate de către aceste instituții în cadrul consultării, au fost preluate și integrate în cuprinsul actului normativ. Totodată, la data de 1 octombrie 2020, proiectul de act normativ a fost supus dezbaterii la nivelul Comisiei de dialog social din cadrul Ministerului Muncii și Protecției Sociale, fiind foarte bine primit și deosebit de apreciat de către reprezentanții partenerilor sociali.  |
| **3. Consultările organizate cu autoritățile administrației publice locale, în situația în care actul normativ are ca obiect activități ale acestor autorități, în condițiile Hotărârii Guvernului nr.521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative**Proiectul de act normativ a fost transmis pentru consultare structurilor asociative ale autorităților administrației publice locale, solicitându-se punct de vedere de la Asociația Comunelor din România, Asociația Municipiilor din România, Asociația Orașelor din România, respectiv de la Uniunea Națională a Consiliilor Județene din România, prin adresa nr. 4485/EC/25,09,2021 |
| **4. Consultările desfășurate în cadrul consiliilor interministeriale, în conformitate cu prevederile Hotărârii Guvernului nr.750/2005 privind constituirea consiliilor interministeriale permanente**Nu este cazul. |
| **5. Informații privind avizarea de către:**a) Consiliul Legislativb) Consiliul Suprem de Apărare a Ţăriic) Consiliul Economic și Sociald) Consiliul Concurențeie) Curtea de ConturiProiectul de act normativ va fi supus avizării Consiliului Legislativ și Consiliul Economic și Social. |
| **6. Alte informații****Nu este cazul** |
| **Secțiunea a 7-a****Activități de informare publică privind elaborarea și implementarea proiectului de act normativ**În procesul de elaborare a prezentului proiect de act normativ au fost respectate regulile procedurale aplicabile pentru asigurarea transparenței decizionale prevăzute de Legea nr. 52/2003 privind transparența decizională în administrația publică, republicată.Prezentul proiect de act normativ a fost supus comentariilor publicului, prin publicarea pe pagina de internet a Ministerului Muncii și Protecției Sociale în perioada 25.09.-05.11.2020.Au fost întreprinse demersurile legale prevăzute de art. 7 din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea Guvernului nr. 561 din 10 mai 2009. |
| **1. Informarea societății civile cu privire la necesitatea elaborării** **proiectului de act normativ**Necesitatea elaborării unei strategii naționale destinate prevenirii și combaterii violenței sexuale a fost discutată cu reprezentanții societății civile la momentul elaborării H.G. nr. 365/2018 și, ulterior, la întâlnirile Grupului de lucru privind elaborarea actualei strategii la care au participat reprezentanți ai Rețelei *Rupem tăcerea despre violenței sexuale* și Rețelei pentru prevenirea și combaterea violenței împotriva Femeilor (VIF). |
| **2. Informarea societății civile cu privire la eventualul impact asupra mediului în urma implementării actului normativ, precum și efectele asupra sănătății și securității cetățenilor sau diversității biologice**Proiectul de act normativ nu se referă la acest subiect. |
| **3. Alte informații****Nu este cazul**  |
| **Secțiunea a 8-a****Măsuri de implementare** |
| 1. **Măsurile de punere în aplicare a proiectului de act normativ de către autoritățile administrației publice centrale și/sau locale**

 Nu este cazul. |
| **2. Alte informații**Nu este cazul. |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Față de cele expuse, a fost elaborat prezentul proiect de Hotărâre privind aprobarea Strategiei naționale pentru prevenirea și combaterea violenței sexuale “SINERGIE” 2021-2030 și a Planului de acțiuni pentru implementarea Strategiei naționale pentru prevenirea și combaterea violenței sexuale „SINERGIE” 2021-2030, pe care îl supunem spre aprobare Guvernului.**MINISTRUL MUNCII ȘI PROTECȚIEI SOCIALE****Raluca TURCAN**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|

|  |
| --- |
| **AVIZĂM** |
| **MINISTRUL SĂNĂTĂȚII****Ioana MIHĂILĂ** | **MINISTRUL AFACERILOR INTERNE****Lucian Nicolae BODE**  |
| **MINISTRUL EDUCAȚIEI** **Sorin-Mihai CÎMPEANU**  | **MINISTRUL DEZVOLTĂRII, LUCRĂRILOR PUBLICE ŞI ADMINISTRAŢIEI****Attila-Zoltán CSEKE**  |
| **MINISTRUL FINANȚELOR** **Alexandru NAZARE** | **MINISTRUL AFACERILOR EXTERNE****Bogdan Lucian AURESCU** |
| **MINISTRUL JUSTIȚIEI****Stelian-Cristian ION** |

 |

 |